Iterus, Dominus Tuciaci et Ansericus, dominus Bacernensis, notum facimus tam presentibus quam futuris, quod dominus Johannes Berardi, miles, vendidit venerabili viro abbati et conventui Sancti-Germani Autissiodorensis, quandam decimam quam habebat apud Berneium; et tenemur ei garentire, ad usum et consuetudinem terre Autissiodorensis, de dampnis et de perditis que ipsi super hoc facerent; et eciam memoratus miles, pro bono pacis, nos erga predictos constituit fidejussores. Et super hoc literas nostras sigillorum nostrorum munimine roboratas, ad petitionem utriusque partis, abbati et conventui tradidimus testimoniales. Actum, anno Domini Mº CCº decimo.